Verwoerd: Só onthou ons hom - Protea Boekhuis
Verwoerd: Só onthou ons hom
Watter soort mens was dr. H.F. Verwoerd, die sesde premier van die Unie van Suid-Afrika en grondlegger van die huidige Republiek? Was hy die groot onderdrukker van Suid-Afrika se swart bevolking? Was hy ’n uitlander van geboorte wat Roomser as die Pous probeer wees het?
Hierdie bundel verskyn by geleentheid van die 100ste herdenking van dr. Hendrik Frensch Verwoerd se geboortedag, 8 September 1901. Die bydraers tot hierdie boek skryf op onderhoudende wyse oor hoe hulle hom onthou, wat hulle saam met hom beleef het en oor hulle opvatting van sy politieke oogmerke. Die persoonlike aard van die bydraes verleen ’n dimensie aan die boek wat in objektiewe geskiedskrywing ontbreek. Verwoerd tree te voorskyn as vriend, gesinsman, volksman, raadsman en leier.
Elke kind moes sy plek vind na sy aard. Elke volk moes ook sy plek vind na eie aard. Dit was die oplossing vir ’n veelvolkige Suid-Afrika waarna hy gestreef en waarvoor hy gewerk het. (Mev. Anna Boshoff [dogter].)
Dr. Verwoerd was seer sekerlik ’n merkwaardige man. Hy was die toonbeeld van hoflikheid. Hy het nooit sy humeur verloor of rusie gemaak nie. ... Die volgende geleentheid wat hy sou hê om verder oor die gevolge van die wêreldhofsaak en die ontplooiing van sy beleid te praat, was in die parlement op 6 September, die dag toe Tsafendas hom vermoor het. Die vraag oor wat hy daardie dag wou uiter, hang in die lug. (Adv. D.P. [“Lang David”] de Villiers.)
Pa en ek het net ’n vinnige draai deur die tuin gestap en ’n paar woorde gewissel oor wat ons nog alles wil doen, en toe vir die laaste maal gegroet. (Prof. Wilhelm Verwoerd [seun].)
Sy standbeelde kan verwyder word en sy politieke strukture afgetakel word, maar sy naam sal in die geskiedenis van Suid-Afrika opgeteken bly. (Prof. Willem Kleynhans.)
Geen inligting oor outeur beskikbaar	Additional Information
Verwoerd, W J (samest)
155 x 238 x 155 mm